
545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A  NR. 137
din 29 august 2013

privind însuşirea şi aprobarea expertizei tehnice şi a documentaţiei de avizare a lucrărilor de intervenţii pentru obiectivul de investiţii : „Reparaţii capitale la acoperişul sălii de sport Radu Voina a Municipiului Sighişoara“
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18155/21.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, respectiv prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de investiţii;


Având în vedere Procesul verbal nr. 18.007/19.08.2013 al Comisiei Tehnico- Economice, prin care s-a analizat documentaţia referitoare la obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“;

Având în vedere referatul d-lui Arhitect Şef, realizat în urma unui sondaj la terasele sălii de sport „Radu Voina”, din 15.07.2011, prin care se propune o soluţie tehnică de remediere;

Văzând Raportul de specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr.18156/21.08.2013, prin care se propune însuşirea şi aprobarea expertizei tehnice şi a documentaţiei de avizare a lucrărilor de intervenţii pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, îndeplinindu-se prevederile legale, în acest sens;
Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin.(2) lit. „b” şi alin.(4) lit. „d”, art. 45 alin.(2) şi a art. 115 alin (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art.1. Se însuşesc şi se aprobă expertiza tehnică şi documentaţia de avizare a lucrărilor de intervenţii, pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, respectiv valorea totală de 442.944,3 lei (fără TVA), din care C+M 399.698,4 (fără TVA).

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică şi Compartimentul Administrarea Bazelor Sportive.
Art.3. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
Toth Tivadar   
          Contrasemnează/Avizat pentru legalitate

                  


SECRETAR,




   
            Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului - Judeţul Mureş;

1 ex. Primar;

1 ex. Viceprimar;

1 ex. Secretar;

1 ex. Direcţia economică;
1 ex. Compartimentul Administrarea Bazelor Sportive;   
1 ex. Serviciul  Investiţii- Urmărire Contracte, Monitorizare Servicii de Utilităţi Publice.    
9 ex.

AF/GV

